יובל שם-טוב

ביוגרפיה

שם-טוב נולד בשכונת הגבעה הצרפתית בירושלים ליעקב וז'נט שעלו לישראל מאיראן. ילד שני בין חמישה אחים ואחיות.
את שירותו הצבאי עשה כקצין קרבי בפלוגת "עורב" של הנח"ל, ובהמשך שירותו, כמפקד צוות בגדוד גפן בבה"ד 1. במהלך שירותו הצבאי היה עד לטבח מערת המכפלה ב-1994, ולמות חייל מפגיעת פצצת מרגמה ברצועת הביטחון בדרום לבנון. לדבריו, לאירועים אלו הייתה השפעה טראומטית עליו כעבור שנים.
את עבודתו הראשונה עם ילדים עשה בתחילת שנות התשעים, עוד בהיותו בגרעין נח"ל, כגנן בגן ילדים. בשנת 1998, לאחר שחרורו מצה"ל, עבד כליצן בימי הולדת.
ביולי 2004 זכה שם-טוב לפרסום כאשר גילם את הדמות "יובל המבולבל" ב-DVD לילדים בשם זה. בעקבות ההצלחה זכה לסדרה משלו בערוץ הופ! בת שלוש עונות, ובמקביל השתתף בפסטיגלים של שנת 2006 ו-2007.
ב-2006 הוציא סרט ילדים בעקבות מלחמת לבנון השנייה בשם "יובל המבולבל - המסע אל הכוכב". הסרט הופץ ב-DVD וכן הועלה לאתר יוטיוב, שם זכה ליותר מ-11.5 מיליון צפיות.
ב-2007 יצאה סדרת מוצרי מאפה בחסותו.
ב-2008 השתתף גם בסדרת הטלוויזיה "הפיג'מות", בתפקיד מיקי דיקציה ובתפקיד מיכאל גורמה.
ב-2009 הוציא שם-טוב DVD נוסף, "יובל המבולבל - טוב לצחוק".
ב-2010 השתתף בפרסומת קיץ לערוץ הופ! עם רינת גבאי והוציא DVD חדש "עולמו של יובל המבולבל". השתתף בסדרה "המועדון של יובל המבולבל" בערוץ הופ!, באותה שנה השתתף בתפקיד אורח ב"דוד חיים 2" שבו הוא הופיע פעם אחת ולא דיבור עם דוד חיים.
ב-2011 השתתף בתוכנית המציאות "וייפאאוט ישראל". גילם שוב את דמותו של את יובל המבולבל ב"גיבורי האור" עם דוד חיים ומיקי. השתתף גם במופע ההמשך "גיבורי האור - משימה בחלל". השתתף בתפקיד אורח ב"מיקי" לצד כוכבת הילדים מיקי.
השתתף בהפקת חנוכה "מותק של פסטיבל" ב-2008, 2009, 2010 ו-2013.
בשנת 2012 השתתף בתוכנית "רוקדים עם כוכבים". באותה שנה חזר לערוץ הופ ושיחק בסדרה "מר עגבנייה".
ב-2014 יצא לחודשי הקיץ בלבד, למנויי הוט, ערוץ שמציג את רוב תוכניותיו של שם טוב ממהלך הקריירה שלו בשם "קיץ מבולבל בהוט".
ב-2015 גילם את דמותו של ג'ובאני בסרט "גויאבות", ואת דמותו של יובל המבולבל בסרט "דץ הבלץ". בחנוכה אותה שנה השתתף לצדה של מיכל הקטנה בהצגת הילדים "הדרקון המתוק שלי 2".
ביוני 2016 יצר את הקלטת "מני ממטרה" השתתף בסדרה "האולימפיאדה של הופ!" בערוץ הופ! וגם שיחק בסרט נוסף של קובי מחט "האוצר מעבר לנהר".
ביולי 2017 שיחק בהצגה חדשה של "פינוקיו" וגילם אותה דמות גם בסדרה של yes "המסעדה של מיקי". בחנוכה של אותה שנה השתתף לצידם של אודי ואביעד, פיקו (ליאור דטאוקר), לירן כוהנר, קוגומלו (לביא קגן) וענבלרינה (ענבל כהן) בהצגת הילדים "כוכבים מהספרים", והשתתף בסדרת ההמשך "המופע המבולבל של יובל" בערוץ הופ!.
בשנת 2018 פתח משרד הפקות בשם "סטאר לייט בידור והפקות" ביחד עם ליז אזולאי, אחרי שעזב את חברת ההפקות "חברים הפקות" בבעלותם של מוטי רז ועמית שקד, ובאותה שנה השתתף גם בהצגה על פי הספר "מעשה בחמישה בלונים", בה היה שותף בכתיבה ובבימוי יחד עם שיראל אשרוב. ונכנס לסדרה 6 אבות ב-2018 עם מיכל אשתו במשך 5 פרקים. בפסח של אותה שנה השתתף לצידם של קופיקו (מאיה לוי) וקוגומלו (לביא קגן) במופע "תחרות התעלול והבלבול" במסגרת פסטיבל "הגדה של פסטיבל עם קופיקו ויובל" באמפי וואהל בפארק הירקון תל אביב.
בקיץ 2018 שיחק בסרט הקולנוע הרביעי שלו "גיבור בעננים" כדמות ראשית, בחנוכה באותה שנה שיחק בהצגת חנוכה "קסם של משחק של עורי הפקות לצד הדוד חיים, מני ממטרה, אורנה ומשה דץ וליאור דטאוקר (בובו).

פרשיות פליליות

בשנת 2000, בטרם התפרסם, גרם שם-טוב לתאונת דרכים שבה נפגע נער בן 16. שם-טוב הודה באשמה, נקנס בסכום של 4,000 ש"ח ורישיונו נשלל לשישה חודשים. בתחקיר "אולפן שישי" ששודר בדצמבר 2008 נחשף כי מאז התאונה נתפס שם-טוב בביצוע 56 עבירות תנועה נוספות ורישיונו נשלל חמש פעמים נוספות.
באוקטובר 2018 הוגש נגדו כתב אישום בגין שישה מקרים של החזקה ושימוש בסמים מסוג קוקאין לצריכה עצמית, וארבעה מקרים של שימוש בסמים מסוג קוקאין שלא לצריכה עצמית. במאי 2019 הודה בשישה מקרים במסגרת עסקת טיעון ונידון לעבודות שירות.

חיים אישיים

שם-טוב נשוי למיכל, שהייתה פקידתו בעת שהיה ליצן ימי הולדת. הם הורים לשבעה ילדים ומתגוררים בנווה ירק. במרץ 2015 הודיע על תהליך התקרבות לדת ועל החלטתו שלא לעבוד בשבת. בהמשך הצטלם לשער של "פנאי פלוס" עם טלית ותפילין.